यह अतार्किक मसला ही नहीं बल्कि कानून पर एक अटूट विश्वास और अंतिम समाधान की मान्यता को भी दर्शाता है. कहने को तो यह भी कहा जा सकता है कि कानून तो लगभग सभी अपराधों के लिए बनाये गए हैं. फिर क्या कारण है कि आज तक किसी एक किस्म के अपराध का भी खात्मा नहीं हो पाया है. सभी तरह के कानून के अप्रासंगिक होने का बचाव सिर्फ़ इस आधार पर भी नहीं किया जा सकता है कि ‘कानून तो है लेकिन ठीक से अप्लाई नहीं किया जाता है’. ‘खाप पंचायत’ और उसके द्वारा निर्मित अपराधियों, जिन्हें कानून ने सजा दी उनके बयान स्पष्ट कर देते हैं कि अपराध एक मानसिकता है जिसे एक लंबी प्रक्रिया के तहत तैयार किया जाता है.